CELEX: 62016CA0125
Language: lt
Date: 2017-09-21 00:00:00
Title: Byla C-125/16: 2017 m. rugsėjo 21 d. Teisingumo Teismo (trečioji kolegija) sprendimas byloje (Prim’Awla tal-Qorti Ċivili (Malta) prašymas priimti prejudicinį sprendimą) Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina (Prašymas priimti prejudicinį sprendimą — Direktyva 2005/36/EB — Profesinės kvalifikacijos pripažinimas — Dantų technikai — Vertimosi profesine veikla reikalavimai priimančiojoje valstybėje narėje — Odontologo privalomo tarpininkavimo reikalavimas — Šio reikalavimo taikymas dantų protezuotojams, užsiimantiems profesine veikla kilmės valstybėje narėje — SESV 49 straipsnis — Įsisteigimo laisvė — Apribojimas — Pateisinimas — Bendrojo intereso tikslas užtikrinti visuomenės sveikatos apsaugą — Proporcingumas)

20.11.2017   
            
            
               LT
            
            
               Europos Sąjungos oficialusis leidinys
            
            
               C 392/7
            
         2017 m. rugsėjo 21 d. Teisingumo Teismo (trečioji kolegija) sprendimas byloje (Prim’Awla tal-Qorti Ċivili (Malta) prašymas priimti prejudicinį sprendimą) Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   
   (Byla C-125/16) (1)
   
   ((Prašymas priimti prejudicinį sprendimą - Direktyva 2005/36/EB - Profesinės kvalifikacijos pripažinimas - Dantų technikai - Vertimosi profesine veikla reikalavimai priimančiojoje valstybėje narėje - Odontologo privalomo tarpininkavimo reikalavimas - Šio reikalavimo taikymas dantų protezuotojams, užsiimantiems profesine veikla kilmės valstybėje narėje - SESV 49 straipsnis - Įsisteigimo laisvė - Apribojimas - Pateisinimas - Bendrojo intereso tikslas užtikrinti visuomenės sveikatos apsaugą - Proporcingumas))
   (2017/C 392/10)
   Proceso kalba: maltiečių
   
      Prašymą priimti prejudicinį sprendimą pateikęs teismas
   
   
      Prim’Awla tal-Qorti Ċivili
   
   
      Šalys pagrindinėje byloje
   
   
      Pareiškėjai: Malta Dental Technologists Association, John Salomone Reynaud
   
      Atsakovai: Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   
   
      Rezoliucinė dalis
   
   SESV 49 straipsnis ir 2005 m. rugsėjo 7 d. Europos Parlamento ir Tarybos direktyvos 2005/36/EB dėl profesinių kvalifikacijų pripažinimo, iš dalies pakeistos 2013 m. lapkričio 20 d. Europos Parlamento ir Tarybos direktyva 2013/55/ES, 4 straipsnio 1 dalis bei 13 straipsnio 1 dalies pirma pastraipa turi būti aiškinami taip, kad pagal juos nedraudžiamas toks valstybės narės teisės aktas, kaip antai nagrinėjamas pagrindinėje byloje, kuriame numatyta, kad dantų protezuotojai veiklą turi vykdyti bendradarbiaudami su odontologais, kiek pagal minėtus teisės aktus toks reikalavimas taikomas klinikiniams dantų technologams, įgijusiems profesinę kvalifikaciją kitoje valstybėje narėje ir siekiantiems pagal šią profesiją dirbti pirmojoje valstybėje narėje.
   
      (1)  OL C 191, 2016 5 30.